
Praemonenda. 


”01ine  Zoologie  aber  keine  vergleichende 
Analomie,  ohae  vergleichende  Analomie 
keine  Pbysiologie,  ohne  Physiologie  keine 
Pathologie.” 

R.  Wagner. 


In  physiologia  nervorum  universa  quum  multa  sint 
etiamnunc  evolvenda,  explicanda,  comprobanda,  id 
inprimis  de  vi,  quantacunque  innotuit,  Systematis  ner- 
vorum sympathici  in  organismo,  vere  dici  potest» 
Quam  quidem  partem  Physiologiae  amplissimam  gra- 
vissimamque  illustrantes,  sagacissimi  earum  rerum, 
quae  a natura  involutae  videntur,  investigatores,  in  te- 
nebris eam  tegentibus  amovendis  ac  dissipandis  mul- 
tum desudarunt.  Res  tamen  minime  est  confecta,  nec 
ad  exitum  adducta  quaestio.  Agitur  enim  hodie  non 
tantum  de  singulis  momentis,  de  singulis  dubiis  in  vi 
systematis  nervorum  sympathici  exhibenda  ac  diju- 
dicanda, sed  ipsis  etiam  de  principiis,  quibus  omnis, 
quae  arte  et  ratione,  fit,  expositio  systema! is  cujus- 
cunque  in  organismo  sedem  habentis,  nititur.  Quid 
quaeris  .’  Ambigitur  et  de  ratione  hujus  systematis  ana- 
tomica, quam  habet  cum  systemate  nervorum  animali, 

et  tle  vi,  quam  habent  functiones  illius  in  totam  vitam 
organismi.  Vidimus  enim  memoriae  nostrae  Histolo- 
giae antistites,  VALENTINIUM  et  Henleum,  statuentes, 
systema  nervorum  sympathicum  esse  nervum  cerebro- 
spinalem, in  eo  tantum  a ceteris  nervis  diversum, 
quod  e centris  nerveis  trunco  non  oriatur  communi, 
sed  a compluribus  cerebralibus  et  omnibus  spinalibus 
nervis  accipiat  radices.  Eidem  Clarissimi  viri,  Volk- 
M ANIMUS  et  Bidder,  vim  auctoritatemque  tribuunt  sy- 
stematis nervorum  proprii,  systemati  nervoso  animali 
haud  subjecti,  ejusque  fontes  vel  originem  constituunt 
esse  Ganglia,  non  minus  spinalia,  quam  sympathica, 
in  quibus  etiam  nova  Nervo  sympathico  propria  ele- 
menta nervorum  nascantur  ]).  VALENTIN1US  praeterea 
demonstrare  studet,  nervum  sympathicum,  prorsus  con- 
tra ac  vulgo  existimant,  nee  processum  vegetati- 
vum  in  organismo  moderari,  nec  vim  in  hunc  excer- 
cere  unam  peculiaremve.  Etiamsi,  inquit  ille,  ner- 
vi sympathici  vasa  prosequantur  majora  organis- 
que vegetativis,  quae  proprie  dicuntur,  suppeditent 
ramos;  ”so  wird  man  Itein  einziges  Factum,  welches 
den  Character  eines  exacten  naturwissenschaftlichcn 


13  Cavendum  est,  ne  illa  confundantur  elementa  nervorum  cum 
fibris  a Cei.  Remak  descriptis,  quas  vocat  organicas,  diversis 
eas  nominibus  in  generali  anatornia  appellatas,  quae  tamen 
nihil  aliud  sunt,  quam  tela  cellulosa  in  inferiore  evolutionis 
gradu  remanens.  Kolliker  (Die  Selbststandigkeit  und  Abhtin- 
gigkeit  des  Sympathischen  Nervensystems . Ziirich  1844)  ob- 
servationes Volkmanu  et  Bidderi  universe  confirmavit,  eumque 
ipse  Valentinius  ad  conclusiones,  cursum  medium  inter  sen- 
tentias, quarum  supra  mentionem  fecimus,  fortasse  recte  te- 
nentes, pervenisse  concedit. 


3 


Beweises  anzuspreehen  das  Recht  hiitte,  ais  Motiv  die- 
ser  Hypolhese  vorfindea”  2).  In  quibus  nimii  quid- 
dam esse,  non  est  quod  neges.  Systematum,  quae 
sunt  in  uno  eodemque  organismo  non  potest  aliud  ab 
alio  esse  adeo  sejunctum,  ut  non  magis  minus  ve  inter 
se  cohaereant.  Nullius  tamen  individualilas  ea  re 
tollitur.  Quodvis  quidem  Systema  proprias  suas  ha- 
bet functioues,  sed  quo  similiores  et  quo  majoris  in 
vita  totius  organismi  hae  sunt  momenti,  eo  arcti- 
ore etiam  nexu  systemata,  quod  ad  structuram  at- 
tinet, inter  se  conjunguntur.  Nam  in  variis  formis  ac 
phaenomenis  vitae,  quae  est  quasi  vis  diversas  suas 
partes  in  unum  connectens,  singula  quaeque  momenta 
sensim  sensimque  sibi  aliud  alii  succedant  necesse  est. 
Propensio  enim  illa  Ganglia  formandi,  quam  nolam 
systematis  nervorum  sympathici  esse  dicunt  characte- 
risticam  (etsi  ganglia  quidem  in  nervis  cerebralibus, 
inprimis  in  sensitivis  inveniuntur),  quid  aliud  signi- 
ficat, nisi  conformationi  utriusque  systematis  eandem 
subesse  notionem,  quae  tamen  varie  circumscripta  in 
altero  emineat  clarius  et  distinctius  quam  in  allero? 
Nervus  Sympathicus  cum  fibras  et  motorias  contineat 
et  sensitivas,  quid  aliud  indicat,  nisi,  quemadmodum  hae 
agendi  modum  nervorum  exponunt  universum,  vim 
singularem  in  organismum  nervo  sympathico  esse  tri- 
buendam , ut  systemati  jam  animali  adscripsimus 
suam?  Illud  vero,  quod  nervum  sympathicum  ibi  esse 
invenimus  evolutissimum , ubi  organa  processus  ve- 
getationis in  unum  sint  conferta,  eundem  inferiorem, 


2)  Valentin,  Lehrbuch  der  Physiologic  des  Mcnschcn.  Uraun - 
schxocig  1844.  Zw.  Th.  p.  708. 

ubi  haec  minoris  sint  momenti,  quid  aliud  probat, 
nisi  inter  utraque  nexum,  concentu  quasi  ac  consensu 
naturae  intimo  moderatum,  esse  necessarium,  etiamsi 
interdum  discrepantia,  atque  adeo  repugnantia  inve- 
niantur? Plura  de  tanta  re  disserere,  nec  partis,  nec 
judicii  nostri  est. 

lias  diversitates  sententiarum,  quae  in  systemate 
nervorum  sympathico  explicando  maximae  sunt  di- 
gnitatis atque  momenti,  eam  tantum  ob  caussam  com- 
memoravimus, ut  vim,  quam  disquisitiones  compara- 
tivo-anatomicae  in  quaestionibus  habent  physiologicis, 
conspicuam  redderemus.  Experimenta  summo  acumi- 
ne ingenii  facta,  summa  subtilitate  dijudicata,  certis- 
sima quidem  semper  praebent  argumenta  conclusio- 
nesque omnibus  partibus  exactas ; sed  quamvis  om- 
nibus inquisitionibus  pliysiplogicis  sint  necessaria, 
tamen  nihil  aliud  sunt,  nisi  responsa,  ut  ita  dicam, 
dispersa,  quae  naturae  extorsimus.  At  quam  excel- 
sum conformationem  cujusvis  systematis  ex  alia  clas- 
se animalium  in  aliam  progredientem  persequi,  et 
summum  ordinem  seriemque  praegrandem  organorum 
disquisitionibus  comparativo-anatomicis  indagatam  in 
uno  quasi  conspectu  contemplari ! Quid  ? tum  immen- 
sa panditur  planities,  ut  subjectos  campos  terminari 
oculis  haud  facile  queas. 

In  piscium  autem  nnatomiain  valet  clianinunc, 
quod  Bakker  aliquot  lustra  abhinc  disseruit3):  ”per 
integrum  et  quod  excurrit  saeculum  decimum  sep- 
timum, in  immensa  florentissimae  jam  zootomiac  u- 
niversae  silva,  piscium  fere  anatomen  exsulare’  . 


3J  Bakker,  Oslcographia  Piscium.  Gioningae  t822  p.  2 

Quantum  tamen  singulare  eorum  habet  organisa- 
tio,  quantum  ad  historiam  evolutionis  illustrandam 
eorum  quoque  praebet  conformatio.  Quorum  dispo- 
sitio systematica  ita  fieri  potest  absoluta,  si  inquisi- 
tionibus superstruitur  anatomicis.  Qua  in  illustran- 
da quid  MiiLLEil  studiis  suis  assiduis  atque  subti- 
lissimis profecerit,  in  medio  est  positum  satisque  in- 
ter omnes  constat  Zoologos.  Momenta  quaedam,  co- 
gnitioni systematis  nervorum  sympathici  piscium  con- 
sultura, pro  mediocritate  quantulaecunque  nostrae  facul- 
tatis, eo  tantum  consilio  nunc  in  lucem  modeste  pro- 
deunt, ut  animi  hominum  studiaque  intendantur  ad 
cogitandum,  quam  multa  hac  in  parte  explicanda 
restent.  Physiologia  judicia  de  systemate  nervorum 
sympathico  piscium  plurima  facere  properabat,  quae 
tamen  quidvis  potius  quam  accuratis  nituntur  obser- 
vationibus, eorumque  levitatem  inquisitioues  ostendunt 
subtiliores.  Movemur  enim  facile  aliquo  acute  con- 
cluso; labamus  mutamusque  sententiam  re  melius  per- 
specta. Nostrum  igitur  fuit  studium,  ut  illa  in  quae- 
stionem vocaremus  judicia  eaque  accuratius  exami- 
naremus; speramus  quoque  nos,  quaedam  saltem 
initia,  a quibus  indagationes  posthac  proficiscantur, 
atque  normam,  quam  in  iis  instituendis  sequantur, 
praebituros.  Stannius  4)  quidem  descriptionem  sy- 
stematis nervorum  sympathici  Gadi  Callariae  edidit 
brevissimam,  quia  vero  accuratam  comparationem 
cum  nervo  eodem  hominis  instituere  neglexit,  sal- 


) Stais.mls,  Lcber  das  peripherische  Nervcnsysletn  des  Dorsch, 
Oadus  Callarias  in  Mulleri  Archiv  fur  Anal.  n.  Physiol. 
1812.  p.  362— 366. 

vis  saltem  nominibus,  quibus  neglectis  Anatomia 
comparata  omni  in  physiologia  caret  vi,  istam  de- 
scriptionem, eandemque  valde  mancam  atque  imper- 
fectam, multo  minoris  etiam  facimus.  Nervi  sympa- 
thici et  centralem  et  periphericam  partem  cura  ac 
diligentia  quam  maxima  persequi  conati,  qvae  ob- 
servavimus in  iis  describendis  probe  pieque  sumus 
narraturi.  Interiora  velut  hujus  sacri  adeuntibus, 
apparebunt  et  usus  hisce  inquisitionibus  necessarius, 
et  difficultates,  quae  vincendae  sunt.  Iisdem  alienum 
minime  videbitur,  si  quid,  quod  inquisitionibus  post- 
hac reperietur,  nobis  nullo  duce  disquisitionem 
nostram  aggressis  erit  elapsum.  Supervacaneum 
est  de  varietatibus,  quas  in  diversis  individuis  ob- 
servavimus ipsi,  commonere.  Animum  indagatorum 
in  eam  rem  singillatiin  intendi  volumus,  quod  Gang- 
lion Splanchnicum  sinistrum  ex  conjectura  verisimili 
ad  Plexum  Gastricum  sua  confert  formandum,  vel 
saltem  cum  ramis,  eidem  plexui  cohaerentibus, 
quandam  habet  conjunctionem.  Quod  tamen  pro 
certo  statuere  non  possumus.  Brevi  in  conspectu 
gravissimas  proposuimus  conclusiones  comparativas, 
momenta  insuper  physiologica,  quae  inquisitio  provo- 
cavit anatomica,  significantes;  modeste  tamen  et  cir- 
cumspecto judicio  de  tantis  rebus  pronuntiandum  est, 
ne,  quod  plerisque  accidit,  damnemus  quae  non  intel- 
ligamus.  Multa,  quae  tractari  poterant  debebantque  fu- 
sius, leviter  tantum  ac  slrictim  attigimus  circumscripti 
finibus  angustis  dissertationis,  quam  ut  honores  do- 
ctoris  petentes  edamus,  leges  Universitatis  nostrae 
praecipiunt,  Mullis  variisque  studiis  occupati  quum 
essemus,  brevitati  erat  consulendum,  relata  non  re- 


7 


ftvenda.  Plura  persequi  est  eorum,  qui  majore  ingenii 
judiciique  acumine  praediti,  subtiliorem  liabent  sci- 
entiam anatomiae  comparatae. 

Nonuullas  delineationes  ad  naturam  adumbratas 
adjungere  minime  supervacaneum  putavimus.  Funi- 
culum quidem  nervi  sympathici  solum  depingunt,  sed 
tamen  in  ejus  formatione  exponumt  ea  quae  sunt 
memoratu  maxime  digna:  Ganglion  Splanchnicum , 

Partem  Thoracicam , Plexum  Spermaticum  et  Pariem 
Caudalem  (ex  parte).  Ad  Partem  vero  Plexuosam 
nervi  sympathici  adumbrandam,  multae  nimiumque 
magnae  opus  sunt  imagines. 


I. 

A.  Pars  Qaiigliosa  Meni  Sympathici 

Haecce  Systematis  nervorum  sympathici  pars, 
quemadmodum  in  homine  atque  mammalibus,  sit 
item  in  piscibus  duobus  efficitur  funiculis  nerveis, 
qui  ad  caput  usque  utroque  latere  secundum  corpo- 
ra vertebrarum  progrediuntur.  In  homine,  ut  constat, 
pro  situ  diverso,  in  partem  cephalicam,  cervicalem, 
cet.  sese  dividunt.  Quoniam  tamen  pisces  in  evolu- 
tione systematis  ossium  illa  carent  perfectione  orga- 
norumque cx  ea  dependente  dispositione,  partes  sin- 
i gulas  Fartis  centralis  nervi  sympathici,  ncc  eadem 
distinguere  possumus  subtilitate,  nec  eandem  earum 
accurate  persequi  divisionem.  IN  e forma  quidem 
gangliorum  in  partibus  singulis  Partis  gangliosae 

nervi  sympathici  distinctionem  omnino  admittit  ac-  t 
curatam,  quamvis  illa  ganglia  hac  etiam  in  re  maxi-  t 
mi  sint  momenti,  uti  infra  fusius  explicabimus. 

a)  Pars  cephalica  Hervi  Sympathici. 

Pro  origine  hujusce  partis  magnum  duriusculum,, 
semipellucidum  Ganglion,  ad  corpus  vertebrae  pri- 
mae * * * 5)  situm  et  a Celeb.  StAIXIVIO  Ganglion  Splan- 
chnicum nominatum,  est  habendum.  Quum  forma,  a* 
ceteris  gangliis  haud  diversa,  tum  etiam  conjunctio 
illius  cum  primo  nervo  spinali,  potest  fortasse  ali-  i 
quem  commovere,  ut  credat  sic  esse  statuendum,, 
respondere  hoc  ganglion  tantummodo  ganglio  thoracico  ‘ 
primo.  INobis  tamen  judicibus,  jam  situs  istius- i 
ganglii  indicat,  ei  in  systemate  nervorum  sympathico 
majorem  dignitatem  esse  tribuendam;  quippe  quuim 
hoc  systema  supra  ganglion  nostrum,  cum  nervis,  ad' 
sphaeram  cerebralem  pertinentibus,  adhuc  cohaereat,  ) 
intra  illud  vero  tam  in  parte  plexuosa,  quacum  con- 
junctum est,  dilfundatur,  quam  in  parte  gangliosai  i 
continuetur.  Facile  igitur  amplectimur  sententiam, 
quam  proposuit  Cei.  Bonsdoliff,  statuens,  Ganglion 
Splanchnicum  Ganglio  cervicali  supremo  hominis  at- 
que mammalium  respondere  6),  ipsamque  descrip- 

' 

Vocabulis  retrorsum , antrorsum  celerisque  verbis,  locum  signifi- 

cantibus, situm  remotiorem  aut  propiorem  a columna  .ver-  '■ 

tebrarum,  si  cum  aliis  partibus  comparetur,  indicamus. 

6)  Munus  nobis  est  svavissimum,  gratum  animum  erga  praecepto- 
rem nostrum  maxime  colendum,  virum  celeberrimum  Professorem 
Bonsdorff  publice  profiteri,  quod  non  modo  nos  ad  hanc  in- 
quisitionem instituendam  adhortatus  est,  candemque  suo  au- 

tionem  partis  cephalicae  nervi  sympathici,  quam  ex- 
hibuit ille,  nobis  transscribere  liceat * * * * * *  7): 

”E  ganglio  cervicali  supremo,  duo  funiculi  ner- 
vosi, in  superficie  externa  partis  condyloideae  ossis 
occipitis,  renibus  superne  tecti  antrorsum  tendunt  ad 
nervum  vagum,  ubi  per  foramen  jugulare  e cavitate 
cranii  egressus  est.  Duo  bic  invenimus  ganglia 
satis  perspicua  atque  rubicundi  coloris,  Ganglion 
sympathicum  nervi  vagi  anterius  et  posterius. 

Ganglion  sympathicum  nervi  vagi  posterius  (Fig. 
I.  5.),  in  margine  posteriore  nervi  vagi  situm,  surcu- 
lum mittit  tenerrimum  ad  renem  huc  pertinentem  at- 
que fibras  rubicundi  coloris,  quae,  fibris  e nervo  va- 
go oriundis  commixtae,  una  cum  ramis  branchialibus 
nervi  vagi  ad  branchias  tendunt. 

Ganglion  sympathicum  nervi  vagi  anterius  (Fig. 
I.  3.),  in  margine  anteriore  nervi  vagi  situm,  fibras 

spicio  progredientem  sustentavit,  sed  etiam  in  ea  persolvenda 

judicium  ingeniumque  nostrum  acuit.  Nihil  igitur  est,  quod 

malimus,  quam  grati  et  esse  et  videri.  Cui  viro  Cei.  pluri- 

mum quoque  debemus,  quod  disputationem  suam,  quae  in- 

scribitur ” Disquisitio  anatomica  Systematis  arteriosi  Gadi 

Lotae ”,  mox  edendam,  nobis  tradidit,  atque  observationes  an- 
giologicas,  quae  maximi  nobis  essent  momenti,  concessit,  ut 
opusculo  nostro  insereremus. 

7)  Bonsdorff,  Disquisitio  anatomica , Nervum  trigeminum  par- 
lemquc  cephalicam  Nervi  Sympathici  Gadi  Lotae  Linn.  cum 
nervis  iisdem  apud  hominem  et  mammalia  comparans.  Hcl- 
singforsiae  1846.  pag  38  et  sqq. 

extendit  partim  ad  membranam  mucosam  faucium, 
partim  ad  ramos  nervi  vagi  proprios,  quibuscum  ul- 
terius eunt. 

E ganglio  allato  nervus  sympathicus,  in  super- 
ficie externa  partis  petrosae  ossis  temporum,  exiens, 
ramum  petit  anteriorem  nervi  glossopharyngei,  ubi 
apparet : 

Ganglion  sympathicum  nervi  glossopharyngei 
(Fig.  I.  1.),  ejusdem  formae  atque  coloris  ac  ganglia 
sympathica,  quorum  mentionem  jam  fecimus.  E gan- 
glio liocce  duo  vel  tria  emittuntur  fila  retrorsum  ad 
membranam  mucosam  pharyngis,  atque  in  superficie 
externa  alae  majoris  porrigitur  pars  cephalica  nervi 
sympathici  ad  marginem  posteriorem  rami  tertii  ner- 
vi trigemini,  ubi  ganglion  conicum  aliatisque  gan- 
gliis sympathicis  multo  majus  atque  crassius  inveni- 
mus, quod  quidem  ganglio  otico  mammalium  compa- 
randum esse  censemus. 

Ganglion  oticum,  sat  crassum  atque  magnum, 
formae  conicae,  basi  cum  ramo  tertio  nervi  trigemini 
connexum,  ramum  retrorsum  mittit  haud  exiguae  ma- 
gnitudinis, qui  per  fibras  musculi  temporalis  nervum 
glossopharyngeum  contingit.  Paullo  antequam  ner- 
vum allatum  assequitur  funiculus,  in  duos  discedit  ra- 
mos, quorum  alter  ad  marginem  anteriorem  nervi 
glossopharyngei  sursum  tendit  ganglionque  format 
sat  manifestum,  quod  fibrarum  ope  cum  nervo  allato 
cohaeret;  alter  vero  externam  partem  nervi  glos- 
sopharyngei retrorsum  per  fibras  musculi  temporalis 

petit,  atque  sese  cum  ganglio  sympathico  anteriore 
nervi  vagi  conjungere  videtur.  Utrum  ramus  hic 
semper  adsit,  nec  ne,  in  medio  relinquimus. 

«)  Radix  brevis  ganglii  sphenopalatini  antror- 
sum  etiam  e ganglio  otico  ad  Ganglion  it  sphenopa- 
latinum., quodque  ganglion,  in  ipso  angulo,  quo  nervi 
infraorbitalis  atque  inframaxillaris  alter  ab  altero  disce- 
dunt, situm,  plures  gignit  ramos  : nervum  nasopalatinum 
Scarpae , ramum  canalis  mucosi  anteriorem  et  poste- 
riorem, ramum  ad  nervum  inframaxillarem , ramum  ad 
arteriam  sphenopalatinam  atque  nervum  nasalem  po- 
steriorem inferiorem  8). 

E ganglio  otico  nervus  sympathicus  ulterius, 
in  superficie  inferiori  ganglii  Gasseri  antrorsum  per- 
meat ad  nervum  pterygopalatinum,  cujus  fibris,  e ra- 
mo secundo  nervi  trigemini  oriundis,  commixtus  per- 
git ad  Ganglion  incisivum , inter  vomerem  et  super- 
ficiem inferiorem  partis  horizontalis  ossis  ethmoidei 
situm,  unde  plures  surculi  tenerrimi  ad  dentes  vome- 
ris et  ossis  intermaxillaris  prodeunt/’ 

b~)  Pars  thoracica  et  abdominalis  Uervi 
Sympathici. 

E supra  descripto  ganglio  sympathico  nervi 
vagi  posteriore,  funiculus  sympathicus  primo  simplex 
deorsum  decurrit,  sed  mox,  ubi  ad  nervum  spinalem 
pervenit,  sese  in  duo  fila  dividit.  Alterum  ex  his 
in  magnum  intumescit  ganglion,  quod  STANNIUS  di- 


s)  Vide  Bonsdorff  I.  c.  p.  21 — 26. 

cit  Ganglion  Splanchnicum  (Fig.  I.  7.),  juxta  latus 
vertebrae  primae  situm,  reneque  tectum.  Forma  in 
diversis  individuis  valde  variat,  interdum  etiam  in 
utroque  latere  est  diversa.  Modo  oblongo-rotundum, 
modo  triangulare  ac  planum  est.  Ex  hoc  ganglio 
rami  exeunt  hi : 

«)  Itamus  communicans  brevissimus  ad  nervum  spi- 
nalem primum,  sinistro  tamen  latere,  ut  tabula  o- 
stendit  (Fig.  I.  10.),  longior. 

Itamus  ad  plexum  coeliacum  (Fig.  I.  8.),  qui, 
introrsum  ad  anteriorem  superficiem  columnae  verte- 
brarum sursum  tendens,  plexum  coeliacum  intrat. 
(Vide  infra). 

y)  Itamus  longus  (Fig.  I.  9.)  renem  sinistro  latere 
intrans  9). 

Truncus  jam  simplex  procedit,  renem  perforat 
transitque  ligamentum  tendinosum  (Fig.  I.  D.),  ver- 
tebrae primae  adfixum,  et  infra  longum  ramum 

Quem  ramum  observavimus,  quum  primum  in  inquisitione  fu- 
niculi occupati  essemus,  nullam  habentes  suspicionem  formatio- 
nis partis  periphericae  Systematis  nervorum  sympathici  in 
Gado  Lota.  Prosequitur  fortasse  ramus  noster  sinistrum  ramum 
intestinalem  nervi  vagi  et  cum  plexu  gastrico  vel  nervis  cum 
eo  cohaerentibus  conjungitur.  De  Gado  Callaria  disserit  Cei. 
Stannius:  ”Aus  dem  iinken  G.  Splanchnicum  gehl  ein  Nerv 
hervor,  welcher  durch  die  Nierensubstanz  einwSrts  und  ctwas 
abwarts  verlSuft,  unter  den  musculus  retractor  pharyngis,  also 
zwischen  ihn  und  die  obere  VVand  der  Spciserdhre  tritt  und 
hier  abcrmals  ein  Ganglion  bildet.  Aus  diesem  geht  ein  klei- 
neres  Fadchen  fur  die  Nierensubstanz  hervor,  so  wie  mit  dop- 
pelter  Wurzel  ein  sUirkerer  Ast,  der  in  die  Balin  des  Iinken 
Ft.  intestinalis  vagi  Ubergehl,  unmillelbar  vor  Abgang  seines 
Schwjmtnblascnastes.”  Quod  tamen  nihilo  magis  pro  certo 

communicantem  ad  nervum  spinalem  secundum  emittit 
(Fig.  I.  12.).  Praeterea  ramus  ad  renem  abit.  Trun- 
cus deinde  sese  paullum  quadamtenus  introrsum 
flectit,  rene  tectus,  telaque  cellulosa  cum  margine 
corporum  vertebrarum  intime  conjunctus,  et  in 
latere  columnae  vertebrarum  supra  foramina  inter- 
vertebralia prope  baec  decurrit.  Ganglia  magis  mi- 
nusve  conspicua  cum  singulis  vertebris  congruentia 
efficiuntur  10).  Saepenumero  tamen  non  cernitur  ni- 
si intumescentia  cpaedam.  Quae  ganglia  plerumque 
sub  arcu  vertebrarum  latentia  n),  rubicundo  ut  plu- 
rimum colore,  acumine  extrorsum  converso,  trian- 


statuere  audemus,  quam  dijudicare  ulrum  ganglion  splanchni- 
cum sinistrum  cum  plexu  gastrico  conjunctionem  ineat  nec  ne, 
quia,  postquam  ad  hanc  rem  animum  attendimus,  species 
piscium,  ad  inquisitiones  faciendas,  nullas  jam  oblinere  potui- 
mus. 

10)  Quibus  argumentis,  Girgensohnii,  in  libello,  qui  Anatomie  und 

Physiologie  des  Fisch-  Nervensystems  inscribitur,  Memoires 
presentes  d VAcademie  Imperiale  des  Sciences  de  Saint-Peters- 
bourg , par  divers  Savans.  Tome  V.  Saint-Pctcrsbourg  1846, 
inserto,  sententia:  ”ln  Lota  vulgaris  habe  ich  den  Sympa- 

thicus in  der  Bauchhohle  bis  zum  Beginn  des  Schwanzes  ver- 
folgt  und  nur  wenige  Knoten,  viel  weniger  ais  Wirbelbeine 
gefunden”,  pag.  436  prolata,  nitatur  nobis  plane  est  obscurum. 
Omnis  enim  inquisitio,  quae,  cum  diligentia  peragitur,  illam  la- 
befactat fundrlusque  tollit  sententiam.  Ceterum  liber  Girgen- 
sohnii  nihil  aliud  est  nisi  expositio  observationum,  e diversis 
auctoribus  adsumptarum,  multa  quidem  literarum  notitia,  sed 
sine  acriori  judicio  facta.  Nec  suo  umquam  utitur  judicio, 
nec,  quamvis  ex  aliorum  sententiis  ingeniose  et  diligenter  c- 
lectas  res  collocarit,  quidquam  ipse  novi  protulisse  videtur. 

11 ) ^gurae  tamen  ea,  quam  in  natura,  prominenliora  ostendunt. 

gularia,  plana,  ramis  communicantibus  lougioribus 
vel  brevioribus  cum  nervis  intercostalibus  conjun- 
ctiones ineunt. 

Quamquam  semel  declaramus,  nos  minime  con- 
stituere posse,  utrum  hic  allatae  res  semper  vel  iu 
omnibus  individuis  eodem  modo  se  habeant,  nec  ne, 
(nosmet  enim  ipsi  magis  minusve  conspicuas  obser- 
vavimus differentias),  annotare  tamen  debemus  haec: 

Juxta  vertebram  qvartam  duo  minima  animad- 
vertimus ganglia,  duosqne  ramos  cum  nervo  spinali 
communicantes. 

Juxta  vertebram  septimam,  decimam,  septimam 
decimam  rami  communicantes  inter  utrumque  funicu- 
lum aortam  transibant. 

Truncus  sympathicus  interdum  fuit  duplex. 

Rami  emittuntur  ad 

Membranam  mucosam  pharyngis , sub  Musculo 
retractore  pharyngis  tendentes, 

deinde  ad  Renem , atque 

Aortam.  Nervi  sympathici  interdum  quoque  ar- 
terias intercostales  prosequuntur. 

Funiculus  sympathicus  in  decursu  intra  cavita- 
tem abdominis  formando  plexum  spermaticum  maxime 
praebet  memorabilem.  Formatio  istius"  plexus  in  di- 
versis sexibus  paullum  diversa  nobis  visa  est. 

In  mare  hoc  oritur  modo: 

Jam  ad  vertebram  duodevicesimam  ramus  c fu- 
niculo exit  sinistro  (Fig.  II.  4.),  ct  oblique  intror- 

sum  super  aortam  decurrens,  superficiem  vertebrae 
vicesimae  assecutus,  in  ganglion  intumescit.  Quod 
ganglion,  forma  oblonga,  arteria  liaud  magua  renem 
perforante  occultum,  sinistrorsus  mittit  ramum  ad  ve - 
i sicam  urinariam  (Fig.  II.  5.),  qui,  ad  formam  ple- 
xus (plexus  vesicalis)  diffusus,  cum  plexu  spermatico, 
qui  proprie  dicitur,  cohaeret.  Funiculus  dexter  interea 
ad  anteriorem  superficiem  columnae  vertebrarum  sese 
flectit,  secundum  aortam  decurrit,  tandemque  intrat 
ganglion  illud,  quod  supra  nominavimus.  Mox  funi- 
culus quoque  dexter  in  superficie  vertebrae  vicesimae 
i secundae  paullum  supra  originem  arteriae  spermaticae 
in  ganglion  intumescit,  quod  Ganglion  spermaticum  su- 
perius nervi  sympathici  (Fig.  II.  7.)  appellare  juvat. 
Quod  ganglion,  oblongum,  triangulare,  planum,  co- 
' lore  cinereo,  in  tres  dividitur  ramos,  qui  post  arte- 
j riam  flectuntur  et  in  magnum  ganglion  rotundum  con- 
i fluunt,  quod  superiore  majus  est,  idque  Ganglion  sperma- 
ticum inferius  nervi  sympathici  (Fig.  II.  8.)  nobis  liceat 
nominare.  Ad  hoc  ganglion  formandum  duo  rami 
tenerrimi  super  aortam  e funiculo  sinistro  decurrentes 
i sua  conferunt.  Funiculus  sinister  ad  ganglion  nostrum 
. interdum  tantum  crassiorem,  ut  tabula  exhibet  (Fig. 
II.  9 ),  emittit  ramum.  Quibus  ramis  conjunctis  plexus 
spermaticus  efficitur  (Fig.  II.  10.).  Hic  plexus  om- 
nium plexuum  sympathicorum  Gadi  Lotae  paene  maxi- 
i mus,  arteriam  spermaticam  prosequitur,  cui  decurrens 
| per  vesicam  urinariam  proxime  adhaeret.  Ramis  emis- 
sis tenerrimis,  arterias  vesicam  penetrantes  prose- 
quentibus,  sursum  sese  flectit,  in  complures  dividitur 
: fasciculos,  tandemque  finditur  in 
cc)  Hamum  spermaticum  dextum  et 

fi)  Ramum  spermaticum  sinistrum. 

Qui  deinde  rami  secundum  vasa  radiis  diffiin- 
duntur  subtilissimis. 

In  unico  individuo,  sexus  feminini,  quod  exa- 
minavimus, plexum  spermaticum  ( ovaricum ) hoc  modo 
oriri  invenimus: 

Ad  vertebram  vicesimam  secundam  funiculus  sym- 
pathicus sinister  ad  funiculum  sympathicum  dextri 
lateris  emisit: 

a)  duos  Ramos  aortam  transeuntes. 
fi)  Ramum  crassiorem , qui,  quo  loco  oritur  arte- 
ria spermatica,  in  ganglion  (Fig.  III.  2.)  intumescit, 
quod  funiculus  dexter  intravit.  Mox  post  arteriam 
spermaticam  oblonga,  gangliosae  indolis  formaeque 
intumescentia  ( Ganglion  spermaticum  inferius  nervi 
sympathici ) (Fig.  III.  3.)  efficitur,  quae,  ut  ganglion 
superius,  colore  rubicundo,  e funiculo  sinistro  praeter- 
ea accipit 

y)  Ramum  communicantem  (Fig.  III.  4.). 

Postea  eodem  modo  atque  in  mare  progreditur 
et  se  dividit. 

Hoc  plexu,  quem  jam  descripsimus,  formato,  u- 
terque  funiculus  progreditur,  et  sinister  12),  qui  est 
tenerrimus,  ramum  communicantem  aortam  transeuntem 
porro  emittit,  qui  in  gangliosam  intumescentiam  (Fig. 
II.  12.)  supra  vertebram  caudalem  primam  cum  dex- 
tro conjungitur.  Hic  partem  abdominalem  nervi 
sympathici  statuere  possumus  finiri,  et  oriri 


In  uno  individuo  funiculus  sinister  prorsus  defuit. 

c)  Partem  caudalem  Nervi  Sympathici. 

Funiculi  sympathici  in  canali  processuum  spino- 
sorum inferiorum  angusta  secundum  aortam  primo  de- 
currunt, interque  unumquodque  par  vertebrarum  cau- 
dalium in  ganglion  conjunguntur.  Illa  ganglia,  co- 
lore magis  albo  quam  ganglia  partis  abdominalis, 
triangularia,  figurae  stellae  simillima,  vena  cava  lecta, 
super  aortam  sunt  sita;  ex  iis  deinde  rami  communi- 
cantes ad  nervos  spinales  exeunt.  Unoquoque  gan- 
glio impari  formato,  funiculi  sese  dividunt,  et  modo 
ambo  aequo  ubique  spatio  inter  se  distantes  in  aorta 
decurrunt,  modo  alter  extrorsum  ad  latus  hujus  ar- 
teriae se  flectit. 

Ganglion  primum  partis  caudalis  nervi  sympathici 
(Fig.  II.  13.),  minimum  illud  quidem,  duobus  ramis 
tenerrimis,  qui  e funiculo  sinistro  in  dextrum  abeunt, 
efficitur.  Possumus  igitur,  id  pro  forma  habere 
transitum  efficiente  ex  gangliis  abdominalibus  in  gan- 
glia caudalia,  quae  proprie  dicuntur.  Ganglion  vero 
caudale  secundum  (Fig.  II,  14.)  typum  eorum  osten- 
dere existimare  possumus,  quia  ganglion  hocce,  in 
media  aorta  inter  primam  et  secundam  vertebram 
caudalem  situm,  conjunctione  utriusque  funiculi  for- 
matur. Ramos  communicantes  ad  nervos  spinales 
utriusque  lateris  mittit.  Cetera  ganglia  quinque  et 
triginta,  quae  in  decursu  nervi  sympathici  intra  ca- 
nalem, cujus  mentio  jam  est  facta,  magis  minusve 
distincta  expressaque  observavimus,  eodem  formantur 
modo. 

Prae  celeris  tamen  haec  annolemus: 

Ganglion  quartum  e funiculo  solo  dextro  est  ellectum,  . 
quia  sinister  paullo  ante  in  dextrum  ingressus  erat. 

Funiculus  dexter  inter  ganglia  quintum  atque 
vicesimum  sinistro  fuit  tenuior,  postea  vero  hunc 
magnitudine  superavit. 

E ganglio  septimo  rami  tenerrimi  ad  aortam 
missi  nobis  visi  sunt. 

Inter  ganglia  octavum  et  nonum,  decimum  et 
undecimum,  quintum  decimum  et  sextum  decimum 
conjunctiones  tenuissimas  inter  utrumque  animadver- 
timus funiculum. 

Ganglia  sextum  decimum,  vicesimum,  primum  et 
vicesimum,  quartum  et  vicesimum  cetera  antecesserunt 
magnitudine. 

Ganglia  primum  et  tricesimum  ac  secundum  et 
tricesimum  colore  fuerunt  rubro,  et  deinde  funiculi 
sympathici  magis  minusve  colorem  habuerunt  rubi- 
cundum. 

Ad  vertebram  tricesimam  septimam  conjunctio- 
nem adhuc  observavimus  spinalem,  sed  ultra  verte- 
bram sextam  tricesimam  duos  disjunctos  funiculos 
indagare  non  potuimus.  Videbatur  sinister  totus  in 
dextrum  transire,  qui  deinde  in  fila  tenuissima,  aor- 
tam cingentia,  dissipatus  est.  Finem  absolutum  vel 
ganglion  distinctum,  quamquam  armatis  quaesivimus 
oculis,  indagare  non  potuimus. 

/;.  pars  plexiiosa  Hervi  Sympathici. 

Plui’  ima  eaque  maxima  inter  se  conjuncta  gan- 
glia, quae  Circulum  cephalicum  magnum  cingunt,  arte- 
riasque  ab  eo  oriundas  prosequuntur , pro  centro 
partis  plexuosae  nervi  sympathici  sunt  habenda.  Quae 
sententia  majorem  in  modum  firmatur,  non  eo  tan- 
tum quod  ex  hisce  praecipue  gangliis  Nervi  sympa- 
thici, qui  rami  splanchnici  in  organis  sphaerae  vege- 
tativae  peripherice  sese  diffundunt,  egrediuntur,  sed 
etiam  quod  ganglia  ista  cum  gangliis  splanchnicis  u- 
triusque  lateris  intime  cohaerent.  Ipsa  dispositio, 
quae  in  illo  circulo  fit,  arteriarum,  haec  vasa  cuin 
vasis  hominis  iis  respondentibus  comparandi  majorem 
praebet  materiam  13).  Mea  igitur  sententia  eo  incli- 
nat, ut  ganglia  circulum  cephalicum  magnum  cin- 
gentia, una  cum  iis  gangliis,  quae  e ramis  splanchnicis 
deinde  formantur,  plexui  solari  hominis  respondere 
credam,  quare  in  parte  plexuosa  nervi  sympathici  de- 
scribenda inde  sumus  egressuri. 

E ganglio  splanchnico  sinistro  Ramus  communi- 
cans (Fig.  I.  8.',  haud  exiguae  magnitudinis,  secundum 
arteriam  renalem  anteriorem  sinistram  trans  corpus 
partis  basilaris  ossis  occipitis  anterioremque  superfi- 
ciem vertebrae  primae  ad  circulum  cephalicum  ma- 
gnum sursum  tendit.  Eo  ipso  loco,  quo  Aorta  ab- 
dominalis exit,  efficitur 

Ganglion  ( solare  superius  primum ),  magnum,  qua- 
drangulare, colore  cinereo,  ex  parte  arteria  tectum ) 


)3)  \ ideas  partem  disquisitionis  nostrae  posteriorem. 

quod  ganglion  ramum  tenerrimum,  gangliis  ornatum 
minutissimis,  plexui  aortico  respondentem,  in  superfi- 
cie aortae  decurrentem  mittit.  In  altero  etiam  aor- 
tae latere  magnum  formatur  ganglion,  quod  cum 
ganglio,  jamjam  commemorato,  cohaeret. 

Ex  hoc  Ganglio  (solari  superiore  secundo)  exeunt: 
«)  liamus  splanchnicus  intentus  (vide  inlra),  ad- 
modum crassus,  colore  rubro  molliorque,  interius  la- 
tus arteriae  coeliaco-mescnlericae  14)  prosequens. 

/3)  Plurimi  Hami  tenerrimi , qui,  ni  fallimur,  ad 
membranam  mucosam  pharyngis  tendunt. 

y)  Itamus , qui  arteriam,  quam  proxime  comme- 
moravimus, transiens  plexum  circa  eam  construit  gan- 
glionque secundo  oppositum  format. 

Idem  Ganglion  ( solare  superius  tertium)  conjun- 
gitur ; 

a)  Duobus  crassis  ramis  communicantibus,  arteri- 
am coeliaco-mesentericam  transeuntibus,  cum  ramo 
splanchnico  interno. 

/?)  Hamo  communicanti  cum  dextro  ganglio  splan- 
chnico. 

Ex  eodem  ganglio  hi  rami  exeunt: 

J4)  Ila  nominant  arteriam  sat  magnam,  quae  c Circulo  cephalico 
magno  in  latere  oesophagi  per  renem  dextrorsum  progredi- 
tur. Quo  ex  toco  super  vesicam  adrearn  aliquantum  sinistror- 
sus sese  flectit,  secundumquc  dextrum  latus  oesophagi  de- 
currit, ubi,  paullo  antequam  ventriculum  attigit,  in  duos  ramos 
dividitur:  anteriorem,  Arteriam  hepaticam  (sensu  latiore)  cl 
posteriorem,  Truncum  communem  arteriae  splenicae  cl  mesen- 
tericae, quorum  hic  est  major. 

«)  Ramus  splanchnicus  externus , latus  exterius 
arteriae  coeliaco-mcsenlericae  comitans  (vide  infra). 

fi)  Ramus  renalis , qui,  super  renem  extrorsum 
tendens  cum  ramis  pharyngeis  nervi  vagi  atque  ra- 
mo sympathico , eos  prosequente,  ad  Plexum  renalem 
superiorem , in  anteriore  superficie  renis  situm  pluri- 
misque gangliolis  dispersis  interruptum,  connectitur. 
A quo  plexu  renali  rami  deinde  extrorsum  decurrunt, 
et  super  musculum  levatorem  scapulae  (?)  ad  bran- 
chias tendunt,  Plexumque  branchialem , inprimis  in  ar- 
cu branchiali  quarto  sat  evidentem,  efficiunt.  Gan- 
glia hujus  plexus  sunt  minutissima. 

Cum  plexu  renali  cohaeret,  ut  supra  jam  mo- 
nuimus, Ramus  pharyngeus  nervi  sympathici  15).  Ille 
nervus  sympathicus,  ramis  pharyngeis  nervi  vagi  co- 
mitatus, super  renem  introrsum  abit  ad  oesophagum, 
ubi  construit: 

a ) Plexum  oesophageum  posteriorem  in  superficie 
oesophagi  posteriore; 

b)  Plexum  oesophageum  anteriorem  in  superficie 
oesophagi  anteriore , qui  plexus  cum  ramis  pharyn- 
geis nervi  vagi  in  formam  penicilli  sese  diffundenti- 
bus conjungitur,  ramosque  tenerrimos  ad  pericardium 
antrorsum  mittit.  INum  vero  rami  sympathici  etiam 
eo  abiissent,  indagare  non  potuimus  16). 

Ramus  splanchnicus  internus,  cujus  supra  men- 
tionem fecimus,  colore  albido,  satque  crassus,  interius 

l3)  Cfr  descriptionem  Ganglii  sympathici  nervi  vagi  posterioris. 

18)  Quod  tamen  inquisitione  accuratiore  est  dignissimum. 

latus  arteriae  coeliaco-inesentericae  externumque  mu- 
sculi rctractoris  pharyngis  prosequitur,  et  deinde  su- 
per ramum  intestinalem  nervi  vagi  per  renem  deor- 
sum decurrit. 

Ramus  noster  emittit: 

a ) Ramos  tenerrimos  ad  plexum  oesophageum  au- 
teriorein; 

b ) Ramos  renales  ad  plexum  renalem  inferiorem, 
quem  infra  describemus. 

c)  Plurimis  ramis,  haud  exiguae  magnitudinis, 
arteriam  coeliaco-mescnlericam  cingentibus,  cum  ra- 
mo splanchnico  externo  nervi  sympathici  nexum  ha- 
bet continuum. 

d ) Paullum  supra  originem  rami  ad  vesicam  a8- 
ream  nervi  vagi,  ante  arteriam  coeliaco-mesentericam 
una  cum  ramo  splanchnico  externo  oblongum,  ma- 
gnum, rubicundumque  efficit  Ganglion  ( solare  medium 
anterius'). 

Quod  ganglion  nonnulla  praebet  dignissima,  quae 
commemorentur: 

a)  Ramo  longo , sursum  tendente,  cohaeret  non  tan- 
tum cum  ganglio  splanchnico  dextri  lateris,  sed  etiam 
cum  ganglio  spinali  secundo.  Ramus  iste  commu- 
nicans renem  permeans,  bifurcatim  deinde  sese  dividit. 

/S)  Complures  ex  hoc  ganglio  prodeunt  rami , qui, 
in  inferiore  parte  renis,  Plexum  renalem  inferiorem 
construentes,  super  ramum  intestinalem  nervi  vagi,  u- 
bi  oesophagum  petere  incipit,  decurrunt. 

Ramus  splanchnicus  externus  interea,  aequali  u- 
bique  spatio  sejunctus  a ramo  interno,  secundum  la- 
tus exterius  arteriae  coeliaco-inesentericae  decurrit, 
et,  ut  diximus,  ad  ganglion  solare  medium  anterius 

formandum  sua  confert.  Ambo  deinde  rami,  qui  jam 
colorem  obtinuerunt  plane  rubrum,  post  arteriam  in 
unum  coeunt,  Ganglionquc  ( solare  medium  posterius"), 
triangulare  vel  quadrangulare  maximum  efficiunt. 

Quo  ganglio  formato  alter  ab  altero  discedit 
ramus. 

Ramus  externus  deinde  ramos  emittit  tenerrimos, 
qui,  ad  vesicam  aeream  decurrentes,  cum  ramo  ad  vesi- 
cam aeream  nervi  vagi,  ubi  in  fasciculos  in  formam 
penicilli  diffusos  hic  dividitur,  conjunctionem  ineunt. 

Ramus  vero  internus  emittit: 

a)  Ramos  duos  ad  membranam  vesicae  aereae  ex- 
ternam, qui  majores  iis,  quos  proxime  memoravimus, 
arteriam  coeliaco-mescntericam  transeunt. 

/2)  Ramos  duos,  liaud  exiguae  magnitudinis,  cum 
ramo  splanchnico  externo  communicantes . 

Ili  Rami  splanchnici  deinde  inter  se  conjunctio- 
nem in  formam  plexus  ineunt,  qui  in  complures  ma- 
jores minoresve  fasciculos  divisus,  trunco  communi 
arteriae  coeliaco-mesentericae  tegitur.  Quo  e plexu 
oritur 

Ramus  hepaticus.  Hunc  ramum  haud  exiguum, 
qui  arteriam  hepaticam  (sensu  latiore)  in  latere  ipsius 
inferiore  prosequitur,  Ramulis  cystico  et  hepatico  e- 
missis,  usque  ad  originem  arteriae  coronariae  ventri- 
culi dextrae,  pancrealico-duodenalis  anterioris  et  po- 
Hsterioris  17)  persequi  possumus.  Rami  tenerrimi  de- 
inde arterias  prosequuntur. 


17)  Arteria  hepatica  (sensu  latiore),  angulo  acuto  ab  arteria  me 
senterico-lienali  discedens,  sinistrorsum  sub  ductu  cystico  secun 


24 


Fasciculi,  quos  supra  commemoravimus,  ramorum 
splanchnicorum  mox  deinde  in  duos  conjunguntur  ra- 
mos, qui  in  oesophago  post  originem  arteriae  hepati- 
cae et  splenico-inesentericae 

Plexum  (/astricum  construunt. 

«)  Ramus  major  seu  inferior  post  truncum 


dum  inferiorem  duodeni  superficiem  ad  pylorum  decurrit,  ubi  in 
tres  ramos  sese  dividit.  Quo  in  decursu  emittit:  a)  arteriam 
cysticam,  quae,  ex  anteriore  trunci  parte  oriunda,  in  ramum 
adscendenlem  sive  cysticum,  et  descendentem  sive  duodenalem 
inferiorem  dividitur;  b')  arteriam  duodenalem  superiorem  e 
latere  trunci  posteriore,  paullo  antequam  hic  sub  ductum  cy- 
sticum se  flectit,  egredienlem ; c)  arteriam  hepaticam,  quae 


proprie  vocatur,  ex  anteriore  trunci  latere,  paullo  antequam 
in  tres  ramos  sese  divisit,  exeuntem.  Rami  ultimi  sunt:  a)  | 
arteria  coronaria  ventriculi  dextra , quae,  e posteriore  trunci 
latere  exiens,  sinistrorsum  secundum  curvaturam  ventriculi  mi- 
norem decurrit;  /3)  arteria  pancreatico-duodenalis  anterior  ex 
eodem  loco,  ac  proxima,  oriunda,  secundum  superficiem  duo- 
deni superiorem,  arcu  dextrorsum  convexo,  procedit;  qua  ex  > 
arteria  rami  pancreatici  sive  pylorici,  inter  laminas  mesenterii 
appendicum  pyloricarum  sese  diffundentes,  prodeunt;  arteria 
pancreatico-duodenalis  posterior  ex  eadem  trunci  parte,  qua 
duae  proximae,  exit,  secundumque  superficiem  partis  duodeni 
pylorum  attingentis  posteriorem,  arcu  retrorsum  convexo,  decur- 
rit. Haec  arteria,  quam  descripsimus  ultimam,  deinde  efficit: 
a)  arteriam  gastro-epiploicam  dextram  secundum  curvaturam  i 
ventriculi  majorem  a dextra  sinistrorsum  tendentem;  b)  ramos 
pancreaticos  posteriores. 

18)  Truncus  communis  arteriae  splenicae  et  mesentericae  brevis- 
simus in  tres  ramos  mox  sese  dividit:  a)  arteriam  gastro- 
epiploicam sinistram,  b')  coronariam  ventriculi  sinistram,  c)  me- 
sentericam. a ) Arteria  gaslro-cpiploica  sinistra  c superiore 
trunci  oriunda  latere,  arcuque  deorsum  convexo  prope  ad  car- 

communem  arteriae  splenico-mesenlericae  sese  flectens, 
ad  latus  ejusdem  sinistrum  infra  arteriam  coronariam 
ventriculi  sinistram,  sat  magnum  triangulare  elficit 
Ganglion  ( solare  inferius). 

Quo  e ganglio  exeunt: 

a)  Duo  rami  ad  vesicam  aeream , arteriam  ejusdem 
nominis  prosecjuentes.  Interdum  unus  tantum  adest 
ramus.  Rami  isti  membranam  vesicae  aereae  exter- 
nam perforantes,  in  membrana  ejus  argentea  interna 
partim  sursum  sese  diffundunt,  partim  ad  finem  usque 
illius  deorsum  decurrunt. 

/3)  Ramulus  mesenierico-linealis  (vide  infra). 

Complures  Rami  gastrici  tenerrimi,  qui,  cum 
nervo  vago  sese  contexentes  iisque  commixti,  in  ven- 
triculo sese  diffundunt. 

b)  Ramus  minor  sive  superior,  super  truncum  com- 
munem arteriae  splenico-mesentericae  decurrens,  mittit: 

ci)  Ramos  tenerrimos  ad  arteriam  hepaticam  (sen- 


diam  circum  oesophagum  sursum  sinistrorsum  decurrens,  in 
ramum  adscendenlem  et  descendentem  diducitur;  6)  arteria 
coronaria  ventriculi  sinistra , omnium  ramorum,  e trunco  al- 
lato exeuntium,  fere  est  maximus.  Ad  cardiam  retrorsum 
secundum  curvaturam  ventriculi  minorem  in  sinistro  latere 
tendens,  in  superficiem  ventriculi  lota  quanta  transit.  Prius- 
quam tamen  cardiam  attigit,  ramum  ad  vesicam  aeream  mit- 
tit. Hic  ramus,  haud  exiguae  magnitudinis,  antrorsum  et 
quadamtenus  retrorsum  ad  vesicam  aeream  versus  decurrens, 
deinde  in  duos  ramos  divisus  inter  utramque  illius  membra- 
nam continuatur. 

su  latiore),  qui  cum  jamjam  descripto  ramo  hepatico 
coalescunt. 

f£)  Hamum  lienali-mescntericum.  Hic  haiul  tenuis 
ramus,  tribus  oriundus  radicibus,  quorum  unus  tantum 
exit  e ganglio  solari  inferiore  (cfr  r//3),  secundum 
arteriam  splenico-mcsentericam  deorsum  tendit. 

Mox  deinde  discedunt: 

««)  Hamus  linealis , sequenti  major,  in  exteriore 
latere  arteriae  decurrit.  Antequam  in  lienem  ingre- 
ditur, longam  intumescendam  gangliosae  formae  in- 
dolisquc  et  rubicundi  coloris  efficit,  et  deinde  per  in- 
cisuram parvam,  in  angulo  lienis  superiore  silam, 
hilo  respondentem,  penetrat. 

/S/S)  Ramus  mesentericus , praecedenti  tenuior,  in 
latere  arteriae  interiore  progreditur.  Rete  in  mesen- 
terio construit  tenerrimum,  ramosque  tenuissimos 
plurimos  ( Hamos  intestinales ) ad  Jejunum,  Ileum  et 
Rectum,  qui  arterias  maximam  partem  sequuntur,  mittit. 


II. 

Descriptione  tandem  Systematis  nervorum  sympa- 
thici Gadi  Lotae  LlNN.  anatomica  peracta,  jam  liceat 
nobis  nonnullas  res  adjicere,  in  quarum  cogitatio- 
nem pervenimus,  formationem  illius  examinantes  19); 

Quod  ad  partem  cephalicam  nervi  sympathici 
Gadi  Lotae  attinet,  e descriptione,  quam  attulimus, 


1!,J  Indagalionem  tamen  subtilem  omnium  earum  rerum,  quae  ct 
vim  generalem  comparativam  et  singularem  physiologicam  ha- 
bere possunt,  instituere  nobis  non  licet,  cum  aditus  lilcrarura 

anatomica,  unicuique  lacile  apparet,  eam,  ut  ait  Cei. 
JBoNSDOHFF,  J,a  funiculo  sympathico  intercostali  pa- 
rum differre,  et,  comparato  hoc  systemate  nervoso 
cum  eodem  apud  hominem  atque  mammalia,  hanc  sy- 
stematis partem  apud  pisces  majori  omnino  quam  in 
homine  mammalibusque  evolutione  gaudere;  quippe 
cum  pars  illa  cephalica  apud  hominem  et  mamma- 
lia nervis  mere  cerebralibus  quasi  abscondatur,  e 
contrario,  apud  pisces  systema  illud  usque  ad  gan- 
glion incisivum  propriam  formam  propriumque  decur- 
sum sibi  vindicet,  quod  quidem,  si  ad  diversam  vim 
et  efficaciam  systematis  cerebrospinalis  ae  sympa- 
thici attendimus,  ad  facultatem  psychicam  hominis  mam- 
maliumque  magis  evolutam  optime  quadrat.  Diffe- 
rentia tamen  insignis  in  eo  exstat  quod  funiculus 
sympathicus,  apud  hominem  et  mammalia,  e ganglio 
cervicali  supremo  antrorsum,  per  ramum  profundum 
nervi  vidiani,  ad  ganglion  sphenopalatinum  et  tan- 
dem in  ganglion  incisivum  tendit,  quodque  ganglion 
illorum  oticum,  quasi  a latere  relictum  videtur,  quum 


huc  perlinentium  nobis  prorsus  defuerit.  Aegre  vero  carui- 
mus  Giltayi  De  nervo . sympathico.  Lugd.  Bat.  1834,  Buech- 
neri  Memoire  sur  le  systeme  nerveux  du  Barbeau  in  31  c- 
moires  de  In  Sociele  du  Museum  (Vhistoire  naturelle 
de  Strassbourg.  Tome  2.  £1S35) , Stannii  Symbolis  ad  a- 
natomiam  piscium.  Rost . 1839.  Num  inquisitiones,  quas  or- 
bis Hierarum  avidissime  exspectavit,  summam  lucem  neurolo- 
giae  piscium  certo  certius  sparsurae,  quas  in  Lehrbuch  d. 
Vergi.  Anatomic.  Zw.  Abth.  Berlin.  1845.  p.  64.  se  mox 
editurum  promisit  Cei.  Stannius,  de  analomia  comparata  uni- 
versa maxime  meritus,  jam  in  lucem  prodierint,  nescio.  Quibus 
hac  in  parte  dissertationis  nostrae  absolvenda  equidem  carui- 
mus. 

rursus  apiul  pisces  Cuniculus  idem  ganglion  oticum 
usque  ad  incisivum  permeet,  ganglionquc  sphenopalati- 
num in  illius  locum  succedat”. 

In  homine  perturbationem  symmetriae  partium 
thoracicae  et  abdominalis  et  sacralis  nervi  sympathi- 
ci coagmentatione  defectuque  gangliorum  ortam  saepe 
invenimus.  Quod  hisce  in  partibus  raro  aut  sin- 
gulis locis,  velut  in  supremo  ganglio  thoracico,  ac- 
cidit, id  in  trunco  partis  cervicalis  funiculi  sympathici 
plerumque  fit.  Ganglion  cervicale  supremum,  quae  ip- 
sius est  formatio  radicum,  nihil  aliud  est  nisi  gan- 
glia superioris  dimidiae  partis  cervicalis  coagmentata 
vel  quasi  confusa,  ganglia  vero  inferioris  dimidiae 
partis  magis  minusve  conjuncta  efficiunt  ganglia  cer- 
vicalia medium  et  infimum  20).  In  piscibus  et  singil- 
latim  in  Cado  Lola  existimandum  est  partem  cer- 
vicalem nervi  sympathici,  propterea  quod  vertebris 
colli  carent,  in  Ganglion  splanchnicum  esse  mutatam, 
cum  Ganglio  cervicali  supremo  hominis  et  mammali- 
um maxime  congruens.  Quod  ganglion,  ut  supra  jam 
annotavimus,  si  et  ad  formam,  a ceteris  gangliis  haud 
diversam  21),  et  ad  conjunctionem,  quam  habet  cum 


ao)  Sic  sua  in  maxima  simplicitate  pars  cervicalis  in  homine 
plurimisque  mammalibus  considerari  potest.  In  nonnullis  au- 
tem avibus  et  amphibiis  rationem  invenimus  magis  confusam 
ac  contortam,  quum  truncus  profundus  cervicalis  nervi  sym- 
pathici, qui  in  homine  in  ramos  ad  plexum  arteriae  vertebra- 
lis mutatur,  plerumque  maxime  sit  evolutus,  verusque  funicu- 
lus esse  videatur. 

Sl)  De  hac  re  annotat  Cei.  Prof.  Bonsdorff:  "Ratione  ha- 
bita formae  Ganglii,  lubenler  concedimus  Ganglion,  quod 
otici  nomine  designavimus,  cum  ramo  tertio  nervi  trigemini 

primo  nervo  spinali,  spectaris,  ganglion  thoracicum 
primum  liabcri  potest.  Situs  tamen  ipsius,  vim  ei  ma- 
jorem esse  tribuendam,  nosmet  judicare  permisit,  cum 
jamjam  monuerimus,  id  ganglion,  si  funiculum  nervi 
sympathici  totum  consideres,  ganglio  cervicali  supre- 
mo in  eo  praecipue  respondere,  quod  partem  cepha- 
licam nervi  sympathici  quasi  terminet. 

Pars  ilioracica  et  abdominalis , priusquam  ple- 
xum spermaticum  format,  nihil  memorabile  praebet, 
quod  in  descriptione  anatomica  sit  neglectum.  Hic 
plexus,  omnium  plexuum  sympathicorum  Gadi  Lotae 
facile  maximus,  funiculo  efficitur  solo,  neque,  quem- 
admodum in  animalibus  ordinum  superiorum,  ad  par- 
tem plexuosam  nervi  sympathici,  quacurn,  ut  nobis  vi- 
sum est,  ne  nexum  quidem  habet,  est  referendus.  Cum 
non  omnia  illa  ganglia,  quae  sua  ad  plexum  illum  con- 
. ferunt  formandum,  ad  funiculum  proprie  pertineant, 
nec  vera  sint  ganglia  funiculi,  fas  est,  plexum  sperma- 
ticum quasi  rudimentum  singularis  systematis  periphe- 
rici, in  organis  generationis  diffusi,  habere.  Quae 
horum  nervorum  evolutio  magis  perfecta  cum  di- 
gnitate, quam  complexus  generationis  in  vita  piscis 
individui  habet,  bene  congruit.  Memorabile  est  e 
funiculo  plexum  tantae  magnitudinis  exoriri.  Caussa 
hujusce  rei  in  eo  fortasse  est  quaerenda,  quod  funi- 
culus decurrens  per  cavitatem  abdominis  nullos  emit- 
tit ramos  periphericos,  ac  fibrae  nervorum,  e radici- 


connexum,  ganglio  cervicali  supremo  esse  comparandum;  si 
vero  ad  silum  ulriusque  ganglii  attendimus,  ganglion  splanch- 
nicum Stannii  pro  ganglio  cervicali  supremo  habendum 
necessario  videtur.” 

bus  spinalibus  funiculum  intrantes,  continuo  deor- 
sum tendunt.  Si  legem  progressus  ad  rem  expli- 
candam accommodamus,  distantia  inter  originem  et 
radiationem  librarum  primitivarum  est  remotissima, 
et  hanc  ob  caussam  crassitudo  plexus  hujus,  qui  nunc 
formatur,  est  eo  major.  Funiculus  sympathicus  de- 
inde mullo  etiam  lit  tenuior,  eumque  in  sinistro  late- 
re unius  individui  ad  nihilum  quoque  redactum  ob- 
servavimus. Staininius  inquisitione  mieroscopica  in- 
ter fibras  primitivas  et  fila  gelatinosa  22)  frequentis- 
sima  plurimos  globulos  gangliosos  dicit  se  reperisse. 

Evolutionem  plexus  spermatici  piscium  eviden- 
tissimam,  ut  jamjam  monuimus,  cum  propagatione  eo- 
rum immensa,  qua  vix  ab  ulla  alia  classe  anima- 
lium, praeter  vermes  intestinales,  superantur,  esse 
conjunctissimam,  neminem  certe  fugit. 

Pars  taudein  caudalis  nervi  sympathici  pauciora 
praebet  similia  parti  animalium  majoris  evolutionis, 
quae  ipsi  respondet,  quia  cauda  piscium  etiam  est  lo- 
co extremitatum  inferiorum.  Animos  tamen  in  eam 
rem  intendi  volumus,  quod  ganglia  partis  ejus,  de 
qua  nunc  agitur,  sunt  imparia,  ambobus  simul  funi- 
culis formata.  In  homine  quoque  inveniuntur  illa 
gangliola  sacralia  media  seu  plexus  circa  arteriam 
sacralem  mediam.  Eo  igitur  inclinat  nostra  sententia, 
ut  verum  funiculum  sympathicum  hac  in  parte  omnino 
esse  sublatum  credamus,  funiculum  vero,  quo  ille  con- 

22)  Stannius,  t.  c.  pag.  366  inquit:  ”Das  rcichliclie  Yorkom- 

men  der  sogenannten  gclatinoscn  Nervenfaden  (Valentinis 
Scheidcnforlstitzc)  in  den  Nervis  spermaticis  ist  um  so  auf- 
fallendcr,  ais  diesclben  im  cigentlichcn  Grcnzslrangc  des  Sym- 
pathicus vcrmissl  ivcrdcn.’’ 

I innari  videatur,  plexui,  a nobis  commemorato,  hominis 
respondere  interpretemur.  Argumenta  hujus  sententiae, 
funiculum  sympathicum  in  plexum  arterialem  mutatum 
esse,  ex  ea  re  hauriri  possunt,  quod  arteria  caudalis 
piscium  partes  et  locum  arteriarum  sustinere,  atque 
aorta,  quae  proprie  dicitur,  desiisse  existimanda  est. 
Analogia,  quam  dicunt,  tanto  magis  nos,  ut  ita  sta- 
tuamus, invitat,  quod  UlEBESlUS  fila  sympathica  us- 
que in  "extremitates  hominis  jam  est  persecutus.  Quae 
simplicitas  partis  caudalis  cum  insigni  illa  simplici- 
tate et  evolutione,  quam  funiculus  sympathicus  in 
sphaera  cerebrali  habet,  comparari  potest,  si  velis  exi- 
stimare partes  nervi  sympathici  summam  et  infimam 
ad  eundem  typum  esse  formatas,  quae  fuit  viri  cla- 
rissimi Yaleivtjisii  sententia. 

Ut  jam  in  descriptione  anatomica  diximus,  in 
Gado  Lota  nullum  ganglion  invenimus,  quod  cum 
ganglio  impari  seu  coccygaeo  hominis  congruere  et 
funiculum  sympathicum  finire  arbitraremur.  Graves 
tamen  caussae  sunt,  quae  nos  impellant,  ut  ganglion 
abdominale  ultimum  illi  respondere  censeamus.  Prae- 
terquam enim  quod  fila  sympathica  e ganglio  coccy- 
gaeo hominis  oriuntur,  monemus  de  sententia  a nobis 
supra  allata,  funiculum  sympathicum  in  plexum  ar- 
terialem esse  mutatum,  qui  sit  eo  magis  evolutus, 
quia  cauda  piscium  locum  teneat  utriusque  extremi- 
tatis inferioris. 

Ad  partem  plexuosam  nervi  sympathici  inquiren- 
dam nosmet  tandem  conferentes,  lectoribus  in  memo- 
riam revocamus,  nos  in  descriptione  anatomica  jam- 
jam  monuisse,  ganglia  illa,  quae  circulum  cephali- 
cum, quem  vocant,  magnum  arteriasque  ex  eo  ori- 

cunilas  cingunt,  cum  plexu  solari  hominis  congruere. 
Coslae  enim  verae,  quae  in  animalibus  ordinum  su- 
periorum circumdant  cavitatem  thoracis,  piscibus  ab- 
sunt 23).  In  iisdem  ne  illud  quidem  discrimen  inter 
cavitates  thoracis  et'  abdominis  organaque  iis  in- 
clusa, e diaphragmate  evoluto  proficiscens,  quod  in 
superioribus  invenitur  animalibus,  sat  distinctum  ap- 
paret. Unde  facile  intelligilur , cur  plexus  iste  pi- 
scium in  cavitate  thoracis  in  unum  coierit,  atque  ex 
hac  in  abdomen  progrediatur.  Dispositio  tamen  ar- 
teriarum caussa  est  gravissima,  cur  formatio  ple- 
xus praecipua  systematis  nervorum  sympathici  in  ca- 
vitate thoracis  in  unum  sit  coacta:  nam  quemadmo- 
dum in  homine  et  animalibus  superioribus,  ita  in  pi- 
scibus systema  arteriosum  et  nervi  sympathici  inti- 
mam inter  se  habent  rationem. 

Si  circulum  cephalicum  magnum  ejusque  forma- 
tionem et  arterias  inde  prodeuntes,  examinamus,  e- 
videnlissimam  eorum  esse  animadvertimus  similitu- 
dinem cum  arteriis,  quae  iis  in  mammalibus  respon- 
dent. Conjunctione  venarum  branchialium  oriuntur 
in  piscibus  Circuli  cephalici  minor  et  magnus , quos 
cum  aorta  thoracica  congruere  putamus  24).  Ex  ul- 
timo horum  arcuum,  deorsum  decurrunt  aorta  abdo- 
minalis et  truncus  communis  arteriae  cocliaco-mcscn- 


23)  Arcus  vero  branchiales  piscium  pro  costis  veris  mammalium 
sunt  habendi. 

24)  Scimus  quidem  vulgarem  esse  opinionem  circulum  cephalicum 
magnum  aortae  descendenti  respondere;  nobis  tamen  magis 
rei  consentaneum  videtur,  eum  cum  arcu  aortae,  et  aorta 
thoracica  hominis  comparare. 

iericae , quae  in  homine  duo  trunci  sunt  et  ex  aorta 
oriuntur.  Vim  arteriarum,  de  quibus  agitur,  compa- 
rativam ita  esse  interpretandam,  id  etiam  comprobat, 
quod,  ut  jam  in  descriptione  invenimus  anatomica, 
centrum  partis  periphericae  systematis  nervorum  sym- 
pathici hanc  originem  arteriarum  abdominalium  cingit. 

Praeterea  est  annotandum,  plexum  solarem , quem 
supra  nominavimus,  ex  utroque  ganglio  splanchnico 
accipere  ramos,  quibus  partes  gangliosa  et  plexuosa 
nervi  sympathici  inter  se  conjungantur.  Hi  nervi, 
plexum  illum  intrantes,  quasi  quaedam  rudimenta 
nervorum  splanchnicorum  hominis  sunt  habenda,  quam- 
quam ex  illo  ganglio  exeunt,  quod  ganglio  cervicali 
isupremo  respondet. 

Eandem  ubertatem  eandemque  fere  formationem 
vasculorum  sanguinis,  quam  in  animalibus  ordinum 
isuperiorum,  in  renibus  etiam  piscium,  textura  paren- 
chymatosa et  inprimis  magnitudine  insignibus,  inve- 
nimus. Quod  jam  indicat,  actionem  eorum  esse  au- 
ictam,  vimque  functionalem  majus  habere  momentum 
ad  conservandam  vitam  organismi.  Quemadmodum 
(processus  exeretionis  generatim  eo  spectat,  ut  partium, 
ex  quibus  constat  sanguis,  eam  rationem  conservet, 
quae  non  modo  metamorphosi  organicae  corporis  ma- 
tteriam  praebere,  sed  etiam  quasi  incitamentum  actio- 
em  nervorum  temperans  esse  possit,  ita  exeretionis 
est  urinariae,  aquam  in  sanguine  aggregatam,  jam 
non  necessariam,  multosquc  sales  solubiles  atque  sin- 
gulares conjunctiones  organicas,  nitrogenio  abundan- 
tes, amovere.  Complet  igitur  respirationem  pulmo- 
nalem ac  perspiralionem  cutaneam,  quibus  praecipue 

conjunctiones  carbonicac  segregantur.  Quam  ol>  caus- 
sam nobis  videntur  renes  piscium  majorem  habere 
magnitudinem,  quod  elementum,  ut  loquebantur  ve- 
teres, aquae,  in  quo  versantur,  mutationem  partium, 
ex  quibus  sanguis  constat,  poscat  frequentiorem  ac  vi- 
vaciorem, funclioncsque  secretoriae,  quas  diximus,  in 
iis  indolem  habeant  inferiorem.  Num  vero  excretio 
urinaria  re  vera  sit  major,  superest  ut  observationi- 
bus indagetur.  Quanta  sit  multitudo  nervorum  sym- 
pathicorum, quos  in  Gado  Lota  accipiunt  renes,  no- 
bis non  commonentibus  unicuique  facile  apparet. 

De  vi  vesicae  aereae  piscium  inter  physiologos 
magna  est  dissensio,  sicut  in  structura  illius  anato- 
mica multa  sunt  nondum  pervestigata.  Alii  enim  c- 
am  cum  pulmonibus  vel  formationibus  analogis  cete- 
rorum animalium  comparant,  alii  pro  organo  habent 
ponderis  specifici  vel  augendi  vel  minuendi,  cum  as- 
censione et  descensione  piscium  in  aqua  conjunctis- 
simo. Nostrum  quidem  minime  est,  sententiam  de 
vi  illius  functionali  promere,  quam  eadem  brevitate, 
qua  antea  uti  coacti  sumus,  indicare,  non  autem  sub- 
tilius exponere  nobis  vacat.  Mentes  tamen  virorum 
doctorum  ad  considerandam  multitudinem  distributio- 
nemque nervorum  sympathicorum,  qui  in  vesica  aerea 
piscium  inveniuntur,  intendi  volumus.  Quos  certo 
servire  consilio,  liquet.  Num  permutatio  aliqua  pro- 
portionum, quae  sunt  inter  elementa  aeris  atmosphae- 
rici,  in  vesica  aerea  per  eosdem  fiat,  cui  lubenter 
accedimus  sententiae,  inquisitiones  subtiliores  posthac 
speramus  indagaturas.  Compositio  aeris  vesica  ae- 
rea inclusi,  nominatimque  quantitas  oxj^genii,  muta- 
bilis quidem  est,  sed  annotatione  tamen  est  dignis- 

simum,  quod  ISiot  vesicam  aeream  piscium,  iu  altis- 
simo  versantium  mari,  68 — 81  oxygenii  partes  cente- 
simales  eontinere  invenit.  Aer  vero,  quein  aqua  maris 
continebat, e profundo  sumpta, 29  tantumpartes  oxygenii 
et  71  nitro oenii  babebat  eentesimales.  Formatio  quoque 
retium  mirabilium,  quae  sunt  in  vesica  aerea  frequentis- 
sima,  certe  ad  hanc  rem  comprobandam  est  gravis- 
simi momenti.  Quae  tamen  retia  maximam  partem, 
nobis  saltem  judicibus,  cum  systemate  nervorum  sym- 
pathico necessitudine  nondum  satis  considerata  arcti- 
ore conjuncta  esse  videntur. 

Ad  extremum  addere  nobis  placet,  nervos  sym- 
pathicos, in  sphaera  abdominali  sese  diffundentes, 
summam  inopiam  formationum  indolis  gangliosae,  sal- 
tem earum,  quae  oculis  cerni  possint,  ostendere,  gan- 
gliisque dispersis,  quae  vocantur,  carere.  Facile  c- 
tiam  apparet,  eos  in  singulis  individuis  multum  va- 
riare, quippe  quae  systematis  nervorum  sympathici 
pars  in  animalibus  superiorum  quoque  ordinum  va- 
rietatibus laboret  haud  paucis. 


Quamquam  vero  systema  nervorum  sympathicum 
piscium  totum  nondum  accurate  est  indagatum,  mul- 
taque explicanda  restant,  systema  tamen  illud  in  iis 
levioris  esse  momenti  evolutionemque  habere  inferio- 
rem, quam  in  animalibus  superioribus  inter  physiolo- 
gos  pro  certo  est  habitum. 

Meckelius  primus  hanc  sententiam  tulit:  ”ner- 
vum  sympathicum  ratione  habita  magnitudinis  cor- 
poris in  vertebratis  eo  minorem  esse,  quo  anima- 

lia  ipsa  sint.”  Quam  sententiam  Webeu,  mancis 
ininusquc  accuratis  inquisitionibus  ductus,  summo  cum 
studio  mox  amplexus  est.  Disserit  enim  ille  de  pi- 
scibus : ”SJIlimi  vertebratorum  pisces  sunt,  qui,  si  sen- 
tentia mea  adhuc  minus  perspicua  fuerit,  soli  omnia 
dubia  dispellere  possent.  In  quibus  ita  nervus  sym- 
pathicus decrevit,  ut,  nisi  hac  de  re  experientia  cer- 
tiores facti  essemus,  vel  sola  ratione  id  suspicari 
possemus,  in  ordine  animalium  piscibus  proximo  nul- 
lum nervum  sympathicum  superesse  posse.’’  2;3)  Quod 
tamen  ex  parte  incaute  ac  temere  vel  certe  praema- 
ture esse  dictum,  inquisitionem,  quam  instituimus, 
anatomicam,  aliquo  modo  speramus  comprobatu- 
ram. Weber  ipse  systema  nervorum  sympathicum 
Luciopercae,  quod  examinavit,  exponens,  hujus  rei 
argumenta  praebet.  Sententiae  haud  comprobatae 
addictus,  nimium  in  se  inquirendo  metuendoque, 
ne  quid  vitiosi  vel  contrarii  colligeret  observata 
nec  ad  usum  contulit,  nec  in  meliore  luce  collo- 
cavit. Si  organisatio  animalium  hujus  classis,  cum 
lota  spectatur,  formam  magis  involutam  vel,  ut  ita 
dicam,  incertam,  quam  ceterorum  animalium  vertebra- 
torum, non  potest  non  habere,  id  tamen,  ut  inquisi- 
tiones omnes  subtiliores  jam  monstrarunt,  ad  evolu- 
tionem systematis  nervorum  vilain  organismi  totius 
moderantis  non  prorsus  quadrat. 

WEBER  porro  disserit 26):  ”IVervum  sympathi- 
cum eo  minus  excoli,  quo  majores  rami  a nervo  va- 


2S)  E.  H.  Weber,  Analomia  comparata  nervi  sympathici.  Lips, 
1817.  pag.  76. 

2(J)  Weber,  I.  c.  pag.  78—79. 


37 


«o  ad  intestina  veniant,  et  contra  nervum  vagum  eo 
magis  eminere,  majoresque  ramos  ad  intestina  mittere, 
quo  minus  nervus  sympathicus  excultus  sit,  itaque 
nervum  vagum,  aci  intestina  descendentem  in  inferio- 
ribus vertebratis  ita  sensim  increscere,  decrescente 
nervo  sympathico,  ut  in  quibusdam  animalibus,  pri- 
mo loco  inter  animalia  vertebris  carentia  positis,  nul- 
lus nervus  sympathicus  supersit,  ejusque  functio  a 
solo  nervo  vago  perficiatur.’’  ”Pergamus,”  addit,  ”ad 
pisces,  in  quibus  eadem  (haec)  lex  vel  sponte  in  ocu- 
los incidit.  Eodem  enim  modo,  quo  nervus  sympa- 
thicus in  piscibus  minor  factus  est,  nervus  vagus  incre- 
vit: quam  ob  rem  necesse  est,  ut  nervo  sympathico  mini- 
mo atque  difficillime  cognoscendo  nervus  vagus  ingenii 
magnitudine  oppositus  sit.”  Nonnullae  quidem  bene 
exploratae  res,  ex  anatomia  comparata  sumptae,  hanc 
sententiam  comprobare  videntur.  In  serpentibus  enim, 
in  quibus  nervus  sympathicus  minime  est  evolutus, 
ramum  intestinalem  nervi  vagi  invenimus  haud  exi- 
guum. Batrachiorum  vero  ratio  contraria'  est.  In 
My  xinoideis,  qui  nervo  sympathico  carent,  Cei.  Muel- 
LER,  ramum  intestinalem  nervi  vagi,  conjunctione  utri- 
usque  nervi  vagi  orientem,  secundum  intestina  ad 
marginem  mesenterii  usque  ad  anum  decurrentem  ob- 
servavit 27).  Attendere  tamen  debemus,  nervum  sym- 
pathicum semper  cum  nervo  vago,  quam  cum  alio 

2r)  Muellkr,  Vergleichende  Neurologie  der  Myxinoiden.  Berlin 
1840.  p.  26  & 28.  ”Die  Elemcnle  des  Sym palliicus’’,  inquit 
Mueller  (Arcli.  fiirAnat.u.  Phys.  1837  p.  LXXIII),  ”sind  hier 
wahrseheinlich  ini  Vagus  eingeschlosscn.  Dena  dass  die  gc- 
wohnlichen  Eleinenlc  des  Vagus  deu  Sympathicus  erselzcn 
konnen,  halle  ich  nichl  fur  wahrseheinlich”. 

nervo  cerebrali,  specialiore  propioreque  relatione  et 
cognatione  contineri.  Quod  vero  aci  pisces  nomina- 
tim  attinet,  memoratu  dignum  videtur,  cum  nervi  cere- 
brales in  inferiore  gradu  evolutionis  remaneant,  quam 
nervi  spinales,  quorum  numerus  est  maximus,  Nervos 
trigeminum  et  vagum , in  iis  perfectissimos  esse  reli- 
quosque  nervos  omnibus  rebus  superare.  Cum  iisdem 
nervis  nervus  quoque  sympathicus  est  conjunctissi- 
mus. Ex  quo  tamen  minime  efficitor,  ut  systema 
nervorum  sympathicum  ita  sit  involutum  et  ad  mini- 
mum redactum.  E contrario  censemus,  nervos  illos, 
qui  functiones  praecipue  sensitivas  habent,  una  cum 
systemate  nervorum  sympathico,  uti  inquisitiones  post- 
hac indagaturas  speramus,  magis  expressam  atque 
individualem  in  piscibus  habere  indolem , quippe 
quum  vita  nervorum  sensitiva  generatim  sit  subjecta 
vitae  nervorum  universae  materia.  Ouae  vita  nervorum 
sensitiva,  in  animalibus  ordinum  inferiorum,  quorum  sci- 
licet actio  psychica  est  minor,  praepotens  sit,  necesse 
est.  Naturam  quoque  magis  vegetativam  majorem- 
que  evolutionem  nervi  sympathici  piscium  intime  in- 
ter se  cohaerere,  unicuique  facile  apparet.  Quodsi 
sententia  WeberI  supra  allata  in  omnia  vel  uni- 
verse valeat,  gradus  allior  inferiorve  evolutionis 
nervi  vagi,  nobis  saltem  judicibus,  non  modo  ad 
nervum  sympathicum,  sed  ad  totum  etiam  systema 
nervorum  est  referendus. 


39 


Explicatio  Tabulae. 

Figura  prima. 

A.  Brancliia. 

B.  Corpus  partis  basilaris  ossis  occipitis. 

C.  Columna  Vertebrarum. 
cc~)  Vertebra  prima. 

/J)  — • secunda. 

— • septima. 

D.  Ligamentum  tendinosum,  vertebrae  primae  adfixum. 

E.  Costae  spuriae. 

1)  Ganglion  sympathicum  nervi  glossopharyngei. 

2)  Nervus  glossopharyngeus. 

3}  Ganglion  nervi  vagi  anterius. 

4)  Nervus  vagus. 

5)  Ganglion  nervi  vagi  posterius. 
c)  Nervus  spinalis  primus. 

7)  Ganglion  splanchnicum. 

8)  Ramus  cum  plexu  coeliaco  communicans. 
n)  Ramus  renem  intrans. 

10)  Ramus  cum  nervo  spinali  primo  communicans. 
ir)  Ganglion  thoracicum  primum. 

12}  Ramus  cum  nervo  spinali  secundo  communicans. 

13)  Ganglion  thoracicum  secundum. 

14)  Conjunctio  inter  utrumque  funiculum. 

Figura  secunda. 

A.  Columna  Vertebrarum. 
cO  Vertebra  septima  decima. 

/0  — « duodevicesima, 

y)  — vicesima  secunda. 

B.  Aorta. 

*)  Funiculus  sympathicus. 

2)  Conjunctio  inter  utrumque  funiculum. 

3)  Rami  cum  nervis  spinalibus  communicantes. 

4)  Ramus  e funiculo  sinistro  plexum  spermaticum  intrans. 

5)  Ramus  ad  Vesicam  urinariam' 

G)  Funiculus  sympathicus  dexter. 

7)  Ganglion  spermaticum  nervi  sympathici  superius. 
s)  Ganglion  spermaticum  nervi  sympathici  inferius. 

93  Ramus  e funiculo  sympathico  sinistro  Ganglion  intrans. 
10)  Plexus  spermaticus. 
lr)  Funiculus  sympathicus  sinister. 

12)  Ganglion  abdominale  ultimum. 

13)  Ganglion  caudale  primum. 

14)  Ganglion  caudale  secundum. 

15)  Rami  cum  nervis  spinalibus  communicantes. 

Figura  tertia. 

A.  Columna  Vertebrarum. 

«)  Vertebra  vicesima  prima. 

/J)  — vicesima  secunda. 

Funiculus  sympathicus. 

2)  Ganglion  spermaticum  nervi  sympathici  superius. 

3)  Ganglion  spermaticum  nervi  sympathici  inferius. 

4)  Ramus  communicans  e funiculo  sinistro  Ganglion  intrans. 


